ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส   นร02670027822

Eng_ขอให้แก้ไขปัญหาเสียงดังรบกวนจากการตะโกน บริเวณ ตลาดนัดกลางคืน ชื่อ ตลาดอินดี้ ซอยทองหล่อ แขวงคลองตันเหนือ เขตวัฒนา กรุงเทพมหานคร จุดสังเกต จะอยู่ใกล้กับซอยเอกมัย 90 เนื่องจากเมื่อประมาณ 1 สัปดาห์ที่ผ่านมา ในพื้นที่ดังกล่าวมีการจัดทำตลาดนัด ที่มีทางออกและลานจอดรถของตลาดฯ อยู่ใกล้กับซอยเอกมัย 90 ซึ่งเป็นแหล่งที่อยู่อาศัยของประชาชน มักจะมีบุคคลที่มีลักษณะเมาจากการดื่มเครื่องดื่มแอลกอฮอล์ แล้วตะโกนส่งเสียงดังรบกวนไปทั่วบริเวณ เช่น เมื่อวันที่ 8 กรกฎาคม 2567 (ไม่สามารถจดจำเวลาที่ชัดเจน) ณ ลานจอดรถของตลาดฯ ผู้ร้องแจ้งว่า มีผู้หญิงที่มีลักษณะมึนเมา และตะโกนส่งเสียงดังรบกวน , วันที่ 9 กรกฎาคม 2567 เวลาประมาณ 03.00 น.  ณ ลานจอดรถของตลาดฯ ผู้ร้องแจ้งว่า มีผู้ชายที่มีลักษณะมึนเมา และตะโกนส่งเสียงดังรบกวน และเมื่อวันที่ 10 กรกฎาคม 2567 เวลาประมาณ 00.00 น. ก็มีเหตุการณ์เดิมเกิดขึ้นซ้ำอีกครั้ง เป็นต้น ซึ่งตลาดดังกล่าวเพิ่งจะมีการเปิดให้ใช้บริการได้ประมาณเพียง 1 สัปดาห์เท่านั้น (แต่มีการก่อสร้างยังไม่แล้วเสร็จ) ประกอบกับผู้ร้องแจ้งว่าก่อนหน้านี้ ภายในซอยบ้านของผู้ร้องนั้น เป็นซอยแบบปิด แต่เมื่อมีการเปิดตลาด ก็ได้มีการดำเนินการเปิดทางออกที่เชื่อมต่อกับซอยเอกมัย 90 เพื่อให้สามารถมุ่งหน้าไปที่ตลาดฯ และทะลุออกซอยทองหล่อได้ ทำให้รถจำนวนมากนั้นสัญจรเข้า-ออกผ่านหน้าบ้านของผู้ร้อง ส่งผลทำให้เกิดการจราจรติดขัด และเสียงดังรบกวนจากรถที่สัญจรไป-มาร่วมด้วย ซึ่งประชาชนไม่สามารถนอนหลับพักผ่อนในช่วงเวลากลางคืนได้อย่างปกติ และได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 สัปดาห์แล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหา หรือขอความร่วมมือกับเจ้าของตลาดให้หาวิธีแก้ไขปัญหาที่เกิดขึ้น เพื่อเป็นการบรรเทาความเดือดร้อนให้แก่ประชาชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata